തുടർന്നുള്ള ജീവിതത്തിൽ ചിന്താഗതികൾക്കുണ്ടായ മാറ്റങ്ങളെത്തുടർന്ന് നടേശൻ ഇന്ത്യൻ ലിബറൽ പാർട്ടിയിൽ ചേർന്നു പ്രവർത്തിക്കാൻ തീരുമാനിക്കുകയുണ്ടായി. 1922 - ൽ ലിബറൽ പാർട്ടിയുടെ ജോയിന്റ് സെക്രട്ടറിയായി തിരഞ്ഞെടുക്കപ്പെടുകയും ചെയ്തു. 1923 - ലും 1931 - ലും രണ്ട് പ്രാവശ്യം സ്റ്റേറ്റ് കൗൺസിലിലേക്ക് അനൗദ്യോഗിക അംഗമായി നാമനിർദ്ദേശം ചെയ്യപ്പെട്ടു. സ്റ്റേറ്റ് കൗൺസിലിലെ അംഗമായി പ്രവർത്തിക്കുന്നതിനിടെ, കാനഡയിലുള്ള എംപയർ പാർലമെന്ററി അസോസിയേഷനിൽ പങ്കെടുത്ത ഇന്ത്യൻ സംഘത്തിലെ ഒരു അംഗവുമായിരുന്നു. 1933 മുതൽ 1934 വരെ ഇന്ത്യൻ അയൺ ആന്റ് സ്റ്റീൽ താരിഫ് ബോർഡിലെ അംഗമായും പ്രവർത്തിച്ചിട്ടുണ്ട്. 1938 - ൽ മദ്രാസിന്റെ ഷെറിഫ് ആയി നിയമിതനായി. 

മരണം
ഇന്ത്യൻ സ്വാതന്ത്ര്യസമര പ്രസ്ഥാനം
ആദ്യകാല ജീവിതം
ഔദ്യോഗിക ജീവിതം